KRAJEVNA SKUPNOST ROŽNA DOLINA

Številka: 16/24

Datum: 5.12.2024

**ZAPISNIK**

16. seje Sveta KS

Prisotni: Borut Čubej, Mavricija Valantič, Klavdija Židanik, Nataša Volk, Erika Bensa, Slavko Šuligoj, Miha Bitežnik, Marjan Grilč

Neopravičeno odsotni: Bore Mitovski

Pričetek seje ob 17. uri

**DNEVNI RED:**

**1.Pregled realizacije sklepov 15. seje.**

**2.Dogovor o izvedbi Novoletne prireditve obdaritev otrok in druženje.**

**3.Pregled prispele pošte.**

**4.Obravnava dopisa krajanov Rožne Doline v zvezi z spremembo namembnosti prostorov Univerze za namen študentskega doma, ter pritožbe zaradi motenja posesti.**

**5.Predlogi in pobude.**

**6.Razno**

**Točka 1.**

Po pregledu sklepov smo ugotovili, da so bili vsi sklepi realizirani.

**Točka 2.**

Športno društvo Stari mladi Ajševica je poslalo ponudbo za pomoč pri organizaciji novoletnega srečanja krajanov. Ponudbo smo proučili in se soglasno odločili, da nam pomagajo izvesti novoletno srečanje krajanov.

**Sklep št. 1:**

**Športnemu društvu Stari mladi Ajševica izdamo naročilnico za pomoč pri izvedbi novoletnega srečanja.**

**Točka 3.**

G. Vasja Juretič je poslal pobudo za vris in ureditev dostopne krajevne poti do stanovanjske zgradbe v Stari Gori št. 20. To je vaška cesta do kmetije Juretič, ki se ukvarja s kmetijsko pridelavo. Na naslovu so tri gospodinjstva s skupaj 7 družinskimi člani. Pot je asfaltirana, grajena pred letom 1960. Cesto vzdržujejo sami, kar povzroča veliko dela in stroškov. Zato prosijo za pomoč KS pri ureditvi dejanskega stanja v naravi in vrisom poti v kataster, saj bi tako za vedno uredili stanje in ne bo predstavljalo dodatnih težav z lastiki parcel in stroški vzdrževanja.

**Sklep št. 2:**

**Pomagamo urediti problematiko dostopne ceste do hiše Stara Gora št. 20.**

Od MONG smo dobili inventurne liste za popis. Določimo inventurno komisijo za izvedbo popisa. Vsi prisotni člani se soglasno strinjajo, da komisija ostaja ista kot lani.

**Sklep št. 3:**

**Imenuje se inventurna komisija za leto 2023 za popis osnovnih sredstev in drobnega inventarja za popis terjatev in obveznosti ter sredstev in virov sredstev:**

1. **Miha Bitežnik – predsednik**
2. **Marjan Grilč – član**
3. **Erika Bensa – članica**

Dobili smo zapisnik krajanov Ulice 25. maja, da želijo odstranitev ležečih policajev na njihovi ulici, kateri so previsoki in glede na konfiguracijo terena moteči in nevarni.

Člani sveta KS podpirajo njihov predlog in predlagajo, da bo g. Bitežnik vnesel v interaktivno prometno strategijo predlog za odstranitev ležečih policajev. Predlog bomo prenesli tudi na pristojne organe MONG-a.

Krajani Ulice 25. maja ponovno izpostavijo tudi problem 2 parcel na vrhu ulice, ki sta v lasti MONG-a in nista vzdrževani, kar pomeni razvoj rastlinskih in živalskih zajedavcev, kot so ambrozija in podgane.

Člani sveta KS so enotni, da je potrebno seznaniti pristojne službe na MONG-u.

Prav tako tudi povprašati na oddelku za okolje in prostor v kakšni fazi je postavitev dveh uličnih svetilk na povezovalnih stopnicah na Ulici 25. maja

**Sklep št. 4:**

**G. Bitežnik vnese v interaktivno prometno strategijo predlog za odstranitev ležečih policajev v Ulici 25. maja.**

**Točka 4.**

Prejeli smo tudi dopis krajanov družine Mužič, Trampuž in Orel, ki so sosedje Univerze, da nasprotujejo spremembi namembnosti objekta Univerze Nova Gorica, Vipavska cesta17, da stavbo za izobraževanje in znanstveno delo spremeni v nastanitveni objekt. Dopis glasi:

»Podpisani lastniki sosednjih stavb, stavbe Vipavska 13 Rožna dolina stoječe na parc. Št. 19/8 k.o. Rožna dolina, Vera Mužič, Andrej Orel, Damjana Trampuž in Franc Trampuž, smo bili v postopku izdaje gradbenega dovoljenja za spremembo namembnosti predmetne stavbe v stavbo za izobraževanje, ki ga je vodil Oddelek za okolje in prostor UE Nova Gorica pod št. 351-967/2008 ( v nadaljnjem besedilu gradbeno dovoljenje) pritegnjeni v postopek izdaje gradbenega dovoljenja kot stranke z interesom, torej nam je bil priznan status stranke v postopku izdaje predmetnega gradbenega dovoljenja (glej zadnji odstavek strani 3 in prvi odstavek 4. strani . Stranke smo bile v postopku seznanjene s projektom za pridobitev gradbenega dovoljenja št. PGD 04081 iz oktobra 2008 in z njim soglašali ob pogoju, da se v načrt strojnih instalacij št. 08-10-014-1 datum oktober 2008 spremeni tako spremeni da se izpusti prestavijo na južno stran objekta in dvigne na najvišjo točko objekta v smeri Vipavske ceste. Navedeni pogoj pri izvedbi inštalacij izpustov ni upošteval zato že 16 let teče spor ki mu ni videti konca. Z naknadno postvitvijo klimatskih naprav se je stanje za prizadete stranke le poslabševalo z dodatnim hrupom., kljub temu , da bi se lahko vspostavilo z zvočno pregrado, z minimalnimi sredstvi, za vse znosno stanje. V dokaz prilagamo dokumentacijo , ki navedene trditve potrjuje. Univerza sicer zatrjuje, da so opravili meritve hrupa in da hrup ne presega dopustnih mej. V letošnjem poletju smo v času hude vročine ponoči tudi sami opravili meritve hrupa( sicer ne po pooblaščenem izvajalcu meritev)saj je bilo delovanje klimatskih zaradi hrupa z nizkimi frekvencami tako moteče, da nismo mogli spati pri odprtih oknih. Izmerili smo hrup , ki je presegal v Uredbi o mejnih vrednostih kazalcev v okolju dovoljeno raven za to območje ( Lnoč 50 db). Glede škodljivosti se zgolj sklicujemo na « Osnovne informacije o hrupu« , ki jih na svoji strani glede škodljivosti hrupa na bivanje, objavlja sam povzročitelj NIJZ.

Sporna gradnja se po Občinskem prostorskem načrtu -OPN Priloga 2c Podrobni prostorski izvedbeni pogoji( list št. 24) nahaja v ureditveni enoti RD 06 CU 01 Območje centralnih dejavnosti. Podrobna namenska raba CU dopuščena namembnost 1263 stavbe za izobraževanje in 1240 stavbe za zdravstvo. **Zaradi dosedanjega neupoštevanja naših zahtev, glede obvladovanja hrupa in izpustov**, **odločno nasprotujemo tako spremembi prostorskega akta kot spremembi namembnosti spornega objekta v stanovanjsko stavbo za posebne družbene skupine ( študentski domovi).**

**Umestitev študenskega doma v mirno stanovanjsko sosesko (stavba je le nekaj metrov oddaljena od spalnice in dnevnih prostorov najbližje stanovanjske stavbe) je tako iz urbanističnega, kot z vidika vpliva na okolje, nesprejemljiva.**

S predvideno spremembo dejavnosti v študentski dom, nas je seznanil na sestanku glede omejevanja vpliva hrupa ki ga povzročajo naprave Univerze na sosednje stavbe dne 9.5.2024 rektor Univerze v prisotnosti predsednika Sveta KS Rožna dolina in člana sveta ,ki zastopa interese krajanov tega območja.

Smatramo , daje sprememba za katero je potrebno spremeniti prostorski akt in novo dovoljenje za spremembo namembnosti nedopustna glede na namembnost prostora. Gotovo pa je v postopke nujno potrebno aktivno vključiti sosede in bližnje krajane ter predstavnike lokalne krajevne skupnosti.«

Člani sveta KS RD se z napisanim strinjamo in je na tem področju nujno potreben dialog in odprava motečih faktorjev.

**Sklep št. 5:**

**Svet KS Rožna Dolina podpira krajane pri njihovi zahtevi zmanjšanja emisij hrupa toplotnih črpalk, klimatskih naprav in ostalih številnih agregatov na strehi severne strani stavbe Univerze Nova Gorica in NIJZ območna enota Nova Gorica, montirane v nasprotju s sprejetimi sklepi vseh odgovornih, z dne 10.12.2008.**

**Sklep št. 6:**

**Člani sveta KS se strinjajo s postavitvijo protihrupne zaščite med stanovalci in nameščenimi hrupnimi napravami.**

**Sklep št. 7:**

**Člani sveta KS Rožna Dolina pooblaščajo predsednika KS g. Boruta Čubeja in člana sveta KS g. Slavka Šuligoja, da zastopata KS v postopkih v zvezi z navedenimi zahtevami oz. pobudami krajanov živečih ob Univerzi in NIJZ.**

**Točka 5.**

G.o Valantič zanima kaj bo glede odvodnjavanja talne vode (izviri) iz hriba nad Ulico Pod gričem. G.a Valantič napiše dopis za pristojne na MONG-u.

**Sklep št. 8:**

**Svet KS RD pooblašča g.o Valantič, da pošlje dopis pristojnim službam MONG-a za rešitev problema odvodnjavanja talnih voda na Ulici Pod gričem.**

G.a Nevenka Vuk iz MONG-a je iskala stojnico, promocijski pult, klop in koš od Kupujmo goriško, ki so zavedeni v inventuri MONG-a. Stojnico in pult je polomilo neurje in sta shranjena na podstrešju sedeža KS, vendar je popravilo neekonomično. Koš in klop pa sta montirana na zelenici blizu Ruse hiše.

**Sklep št. 9:**

**G.a Volk sporoči g.e Vuk na MONG predlog, da v inventuri odpišejo stojnico in pult.**

**Točka 6.**

G.a Volk pove članom sveta KS, da 7.2.2025 pripravljamo kulturni dogodek na sedežu KS. Pripravila bo program in kontaktirala nastopajoče, da se povežejo z MONG in uredijo vse potrebno za financiranje nastopajočih.

**Sklep št. 10:**

**G.a Volk pripravi vse potrebno za izvedbo dogodka ob kulturnem prazniku.**

Seja zaključena ob 21.00 uri.

Zapisala Predsednik KS RD

Nataša Volk Borut Čubej